Concert benèfic per Ucraïna, a Burjassot
2025-07-24

Diumenge que ve 10 de juliol, l’associació cultural Montau, juntament amb l’ONG Juntos por la Vida i la col·laboració l’Ajuntament de Burjassot sumen esforços per a celebrar un concert solidari per Ucraïna. La cita solidària serà en el Centre Cultural Tívoli, a les 12h.

La idea és que les persones que acudisquen al concert col·laboren amb la causa donant materials per a l’economat que Juntos per la Vida gestiona per a les persones refugiades ucraïneses a la Comunitat Valenciana. L’ONG informa que recullen roba, aliments no peribles, bolquers i altres productes per a la cura de la infància, productes per a la higiene personal, etc.

Les persones que ho desitgen, també poden aportar el seu granet de solidaritat a través l’eina digital Bizzum (a través del número 05152) o en el compte corrent de Juntos per la Vida CV que és ES73 3159 0073 2026 6819 3820.

Per la seua banda, l’Associació Cultural Montau de Burjassot oferirà un repertori musical variat que inclourà soul, blues, i altres estils.